

**РЕГУЛАТОРНА КОМИСИЈА**

**ЗА ЕНЕРГЕТИКУ РЕПУБЛИКЕ СРПСКЕ**

***ПРИЈЕДЛОГ БУЏЕТА***

***ЗА 2025. ГОДИНУ***

***Требиње, децембар 2024.***

**Садржај**

[1. УВОД 3](#_Toc186525895)

[2. ПРИЈЕДЛОГ БУЏЕТА РЕГУЛАТОРНЕ КОМИСИЈЕ ЗА 2025. ГОДИНУ 4](#_Toc186525896)

[I ПРИХОДИ 4](#_Toc186525897)

[II РАСХОДИ 5](#_Toc186525898)

[*А. ТЕКУЋИ ТРОШКОВИ* 5](#_Toc186525899)

[1. Трошкови материјала, горива и енергије 6](#_Toc186525900)

[2. Трошкови плата, накнада плата и осталих личних примања 6](#_Toc186525901)

[3. Трошкови производних услуга: трошкови транспортних услуга, трошкови услуга одржавања, трошкови закупа и трошкови осталих услуга 7](#_Toc186525902)

[4. Трошкови амортизације 7](#_Toc186525903)

[5. Нематеријални трошкови 7](#_Toc186525904)

[6. Расходи камата 7](#_Toc186525905)

[*Б. ИНВЕСТИЦИОНА УЛАГАЊА* 8](#_Toc186525906)

[1. Нематеријална средства 8](#_Toc186525907)

[2. Опрема 8](#_Toc186525908)

[3. Дио ануитета који се односи на главницу кредита 8](#_Toc186525909)

# УВОД

Регулаторнa комисијa за енергетику Републике Српске (у даљем тексту: Регулаторна комисија), као самостална и непрофитна организација, функционално независна од републичких органа, енергетских субјеката и корисника њихових производа и услуга, основана је законом.

Финансирање рада Регулаторне комисије обезбјеђује се из годишњих накнада од енергетских субјеката, корисника дозволе за обављање једне или више енергетских дјелатности, једнократних накнада за поступке које спроводи по захтјевима, као и из других извора, у складу са прописима из области обнoвљивих извора енергије, а на основу одредбе члана 24. став 1. Закона о енергетици (Службени гласник Републике Српске, број 49/09 и 16/23).

Средства, која су планирана у овом приједлогу буџета, потребна су за обављање послова из надлежности Регулаторне комисије. Надлежности Регулаторне комисије прецизно су прописане законима из области енергетике и то: Законом о енергетици, Законом о електричној енергији (Службени гласник Републике Српске, број 68/20), Законом о обновљивим изворима енергије (Службени гласник Републике Српске, број 16/22), Законом о гасу (Службени гласник Републике Српске, број 22/18 и 15/21) и Законом о нафти и дериватима нафте (Службени гласник Републике Српске, број 36/09 и 102/12). Поред законске регулативе, начин функционисања Регулаторне комисије је детаљно уређен статутом и пословником о раду. Основна надлежност Регулаторне комисије је регулисање односа на тржишту електричне енергије, природног гаса и нафте и деривата нафте, а њен рад је заснован на принципима јавности, правичности, подстицањa конкурентности, заштитe крајњих купаца итд.

На основу одредбе члана 24. став 2. Закона о енергетици, Регулаторна комисија доставља приједлог буџета Народној скупштини Републике Српске која га усваја прије почетка буџетске године.

Приједлог буџета Регулаторне комисије за енергетику Републике Српске за 2025. годину садржи синтетички и аналитички приказ прихода и расхода и упоредни приказ ових финансијских показатеља из усвојеног буџета за 2024. годину. Уз табеларни приказ буџета, дато је образложење за сваку појединачну ставку расхода које садржи начин утврђивања финансијског износа за те ставке и разлоге евентуалне промјене у односу на претходну годину.

# ПРИЈЕДЛОГ БУЏЕТА РЕГУЛАТОРНЕ КОМИСИЈЕ ЗА 2025. ГОДИНУ

### I ПРИХОДИ

Планирани приходи Регулаторне комисије обезбјеђују се из годишњих накнада од енергетских субјеката, корисника дозволе за обављање једне или више енергетских дјелатности, једнократних накнада за поступке које спроводи по захтјевима, као и из других извора, у износу који омогућава покривање трошкова пословања Регулаторне комисије.

Приједлог буџета Регулаторне комисије за 2025. годину је урађен на основу остварења буџета у 2024. години, као и планираних активности Регулаторне комисије у 2025. години у циљу спровођења законом прописаних надлежности. Приједлогом буџета за 2025. годину планирано је смањење потребног прихода Регулаторне комисије за 0,42%, колико износи смањење планираних расхода Регулаторне комисије у наредној години, како је и представљено сумарно у табелама:

Табела 1. Потребан приход Регулаторне комисије у 2025. години

|  |  |  |  |  |  |
| --- | --- | --- | --- | --- | --- |
| Редни број | ПРИХОДИ | Буџет за 2024. | Буџет за 2025. | Учешће | Индекс 2025/2024 |
| 1. | Приходи од регулаторних накнада од корисника дозвола за обављање eнергетских дјелатности | 2.901.327 | 2.889.244 | 99,96 | 99,58 |
| 2. | Приходи од једнократних накнада и остали приходи | 1.200 | 1.200 | 0,04 | 100,00 |
|  | УКУПНО | 2.902.527 | 2.890.444 | 100,00 | 99,58 |

Табела 2. Синтетички приказа планираних расхода Pomoć dopunski radРегулаторне комисије у 2025. години

|  |  |  |  |  |  |
| --- | --- | --- | --- | --- | --- |
| Редни број | РАСХОДИ | Буџет за 2024. | Буџет за 2025. | Учешће | Индекс 2025/2024 |
| 1. | ТЕКУЋИ ТРОШКОВИ | 2.721.424 | 2.787.410 | 100,00 | 102,42 |
| 1.1. | Трошкови материјала, горива и енергије | 92.500 | 92.500 | 3,32 | 100,00 |
| 1.2. | Трошкови плата, накнада плата и осталих личних примања | 2.357.000 | 2.437.000 | 87,43 | 103,39 |
| 1.3. | Трошкови производних услуга | 68.800 | 76.800 | 2,76 | 111,63 |
| 1.4. | Трошкови амортизације | 86.000 | 70.000 | 2,51 | 81,40 |
| 1.5. | Нематеријални трошкови | 107.500 | 111.000 | 3,98 | 103,26 |
| 1.6. | Расходи камата | 9.624 | 110 | 0,00 | 1,14 |

|  |  |  |  |  |  |
| --- | --- | --- | --- | --- | --- |
| 2. | ИНВЕСТИЦИОНА УЛАГАЊА\* | 267.103 | 103.034 | 3,56 | 38,57 |
| 2.1. | Нематеријална средства | 11.000 | 11.000 | 0,38 | 100,00 |
| 2.2. | Опрема | 0 | 70.000 |  |  |
| 2.3. | Дио ануитета који се односи на главницу кредита | 256.103 | 22.034 | 0,76 | 8,60 |
| 3. | УКУПНИ РАСХОДИ: (1+2-амортизација) | 2.902.527 | 2.890.444 | 100,00 | 99,58 |

Приједлогом буџета за 2025. годину планирано је смањење укупних расхода за 0,42%, Расходи су подијељени у двије категорије: текуће трошкове и инвестициона улагања.

### II РАСХОДИ

### *А. ТЕКУЋИ ТРОШКОВИ*

Текући трошкови обухватају све расходе и издатке који настају обављањем пословне активности Регулаторне комисије. То су трошкови материјала, трошкови плата, накнада плата и осталих личних примања, трошкови производних услуга, амортизације, нематеријални трошкови, уговорене обавезе и слично. Планирано повећање текућих трошкова у 2025. години, у односу на 2024. годину је 2,42%. У наредној табели дат је аналитички приказ планираних расхода Регулаторне комисије у 2025. години.

Табела 3. Аналитички приказ текућих трошкова у 2025. години

|  |  |  |  |  |  |
| --- | --- | --- | --- | --- | --- |
| Редни број | РАСХОДИ | Буџет за 2024. | Буџет за 2025. | Учешће | Индекс 2025/2024 |
| А | ТЕКУЋИ ТРОШКОВИ | 2.721.424 | 2.787.410 | 100,00 | 102,42 |
|  | ТРОШКОВИ МАТЕРИЈАЛА, ГОРИВА И ЕНЕРГИЈЕ | 92.500 | 92.500 | 3,32 | 100,00 |
| 1.1. | Трошкови материјала | 32.500 | 32.500,00 | 1,17 | 100,00 |
| 1.1.1. | Канцеларијски материјал | 18.500 | 18.500 | 0,66 | 100 |
| 1.1.2. | Остали материјал | 14.000 | 14.000 | 0,50 | 100,00 |
| 1.2. | Трошкови горива и енергије | 55.000 | 55.000,00 | 1,97 | 100,00 |
| 1.2.1. | Трошкови нафтних деривата | 30.000 | 30.000 | 1,08 | 100,00 |
| 1.2.2. | Трошкови електричне енергије | 25.000 | 25.000 | 0,90 | 100,00 |
| 1.3. | Остали трошкови материјала | 5.000 | 5.000,00 | 0,18 | 100,00 |
| 2. | ТРОШКОВИ ПЛАТА, НАКНАДА ПЛАТА И ОСТАЛИХ ЛИЧНИХ ПРИМАЊА | 2.357.000 | 2.437.000 | 87,43 | 103,39 |
| 2.1. | Трошкови бруто плата и бруто накнада плата | 2.229.000 | 2.309.000 | 82,84 | 103,59 |
| 2.2. | Отпремнине за одлазак у пензију и остале накнаде | 50.000 | 50.000 | 1,79 | 100,00 |
| 2.3. | Помоћ запосленима у складу са прописима о раду | 15.000 | 15.000 | 0,54 | 100,00 |
| 2.4. | Трошкови запослених на службеном путу | 63.000 | 63.000 | 2,26 | 100,00 |
| 2.4.1. | Дневнице у земљи | 9.000 | 9.000 | 0,32 | 100,00 |
| 2.4.2. | Дневнице у иностранству | 8.000 | 8.000 | 0,29 | 100,00 |
| 2.4.3. | Трошкови превоза и смјештаја у земљи | 17.000 | 17.000 | 0,61 | 100,00 |
| 2.4.4. | Трошкови превоза у иностранству | 15.000 | 15.000 | 0,54 | 100,00 |
| 2.4.5. | Трошкови смјештаја у иностранству | 14.000 | 14.000 | 0,50 | 100,00 |
| 3. | ТРОШКОВИ ПРОИЗВОДНИХ УСЛУГА | 68.800 | 76.800 | 2,76 | 111,63 |
| 3.1. | Трошкови транспортних услуга | 25.000 | 25.000 | 0,90 | 100,00 |
| 3.1.1. | Поштанске услуге | 6.000 | 10.000 | 0,36 | 166,67 |
| 3.1.2. | Трошкови телефона и интернета | 19.000 | 19.000 | 0,68 | 100,00 |
| 3.2. | Трошкови услуга одржавања | 21.000 | 21.000 | 0,75 | 100,00 |
| 3.2.1. | Трошкови одржавања опреме | 6.000 | 6.000 | 0,22 | 100,00 |
| 3.2.2. | Трошкови одржавања возила | 11.000 | 11.000 | 0,39 | 100,00 |
| 3.2.3. | Остали трошкови услуга одржавања | 4.000 | 4.000 | 0,14 | 100,00 |
| 3.3. | Трошкови закупа | 10.800 | 10.800 | 0,39 | 100,00 |
| 3.4. | Трошкови осталих услуга | 12.000 | 20.000 | 0,72 | 166,67 |
| 4. | ТРОШКОВИ АМОРТИЗАЦИЈЕ | 86.000 | 70.000 | 2,51 | 81,40 |
| 5. | НЕМАТЕРИЈАЛНИ ТРОШКОВИ | 107.500 | 111.000 | 3,98 | 103,26 |
| 5.1. | Трошкови осталих услуга | 45.000 | 45.000 | 1,61 | 100,00 |
| 5.1.1. | Трошкови ревизије фин. извјештаја | 2.000 | 2.000 | 0,07 | 100,00 |
| 5.1.2. | Трошкови консултантских, адвокатских и здравствених услуга | 5.000 | 5.000 | 0,18 | 100,00 |
| 5.1.3. | Трошкови стручног усавршавања запослених | 9.000 | 9.000 | 0,32 | 100,00 |
| 5.1.4. | Трошкови измјена које се врше на постојећим програмима за рачунаре | 22.000 | 22.000 | 0,79 | 100,00 |
| 5.1.5. | Oдржавање и унапређење интернет стр. | 4.000 | 4.000 | 0,14 | 100,00 |
| 5.1.6. | Остале непроизводне услуге | 3.000 | 3.000 | 0,11 | 100,00 |
| 5.2. | Трошкови репрезентације | 9.000 | 9.000 | 0,32 | 100,00 |
| 5.3. | Трошкови премија осигурања | 9.500 | 9.500 | 0,34 | 100,00 |
| 5.3.1. | Премије осигурања имовине | 2.000 | 2.000 | 0,07 | 100,00 |
| 5.3.2. | Премије осигурања возила | 6.000 | 6.000 | 0,22 | 100,00 |
| 5.3.3. | Премије за обавезно осигурање лица | 1.500 | 1.500 | 0,05 | 100,00 |
| 5.4. | Трошкови платног промета | 2.000 | 2.000 | 0,07 | 100,00 |
| 5.5. | Трошкови чланарина | 5.500 | 5.500 | 0,20 | 100,00 |
| 5.6. | Трошкови осталих накнада и пореза (комуналне накнаде, таксе и порези) | 14.000 | 16.000 | 0,57 | 114,29 |
| 5.7. | Трошкови доприноса | 5.000 | 5.000 | 0,18 | 100,00 |
| 5.8. | Остали нематеријани трошкови | 17.500 | 19.000 | 0,68 | 108,57 |
| 5.8.1. | Објављивање аката у штампаним медијима | 10.000 | 10.000 | 0,36 | 100,00 |
| 5.8.2. | Судске и адм. таксе | 3.500 | 5.000 | 0,18 | 142,86 |
| 5.8.3. | Трошкови претплате на часописе и стручне публикације | 4.000 | 4.000 | 0,14 | 100,00 |
| 6. | РАСХОДИ КАМАТА | 9.624 | 110 | 0,00 | 1,14 |

##### 1. Трошкови материјала, горива и енергије

Трошкови материјала, горива и енергије планирани су у истом износу као и у 2024. години.

Трошкови материјала обухватају трошкове канцеларијског материјала, средстава за одржавање хигијене и ситан инвентар. Канцеларијски материјал обухвата и утрошени материјал за припрему документације која се упућује на захтјев заинтересованим лицима за учествовање у јавним расправама, које организује Регулаторна комисија. Током 2024. године, Регулаторна комисија је, у поступцима које води, али и кроз поступке јавних набавки, странкама и заинтересованим лицима доставила преко 100.000 штампаних страница разних докумената.

Укупан износ трошкова горива и електричне енергије је планиран у истом износу као у претходној буџетској години, а у складу са потписаним уговорима са снабдјевачем електричне енергије и изабраним добављачем горива. И остали трошкови материјала су планирани у истом обиму као у 2024. години. У питању су трошкови куповине ауто гума за моторна возила Регулаторне комисије.

##### 2. Трошкови плата, накнада плата и осталих личних примања

Трошкови плата, накнада плата и осталих личних примања обухватају укупна лична примања, укључујући и трошковезапослених на службеном путу, отпремнине за одлазак у пензију, помоћ запосленима за случај смрти чланова породице као и остале накнаде у складу са прописима о раду. Трошкови бруто плата, накнада плата и осталих личних примања су планирани у износу већем за 3,39% него у 2024. години. Основ за планирање трошкова зарада и накнада зарада запослених у Регулаторној комисији је остварење у 2024. години.

Трошкови бруто плата и бруто накнада плата у 2025. години су планирани у обиму већем за 3,59% него у 2024. години. Трошкови пореза и доприноси су планирани у складу са прописима. Предвиђени пораст ових трошкова је дијелом резултат предвиђеног законског повећања износа топлог оброка и броја година минулог рада запослених, тј. увећања по основу накнаде за минули рад.

Трошкови отпремнина за одлазак у пензију и остале награде, као и трошкови помоћи запосленима, у складу са прописима о раду, планирани су у истом обиму као у претходној години.

Поред наведених трошкова, и трошковизапослених на службеном путу су планирани у истом износу као у претходној буџетској години, у складу са остварењем у претходној години и очекиваним пословним активностима Регулаторне комисије у 2025. години.

##### 3. Трошкови производних услуга: трошкови транспортних услуга, трошкови услуга одржавања, трошкови закупа и трошкови осталих услуга

Приједлогом буџета за 2025. годину предвиђено је укупно повећање наведених трошкова за 11,63%, а према потписаним уговорима и испостављеним рачунима у току 2024. године.

##### 4. Трошкови амортизације

Трошкови амортизације су планирани у мањем износу него у 2024. години за 18,60%. Ови трошкови обухватају обрачунате трошкове амортизације за постојећу опрему и пословну зграду која је у посједу Регулаторне комисије.

##### 5. Нематеријални трошкови

За 2025. годину, нематеријални трошкови су планирани у већем обиму него у 2024. години за 3,26%, због предвиђеног повећања трошкова осталих накнада и пореза. Трошкови осталих услуга тј. трошкови ревизије финансијских извјештаја, трошкови стручног усавршавања запослених, измјена које се врше на постојећим програмима за рачунаре као и остале непроизводне услуге, планирани су у истом износу као у претходној буџетској години. Трошкови репрезентације, осигурања, трошкови чланарина као и доприноса и остали нематеријални трошкови су такође планирани у истом обиму као у 2024. години.

Трошкови накнада и пореза су повећани у 2025. години за 14,29% у односу на претходну годину, због предвиђеног повећања износа пореза на имовину. Планирани трошкови судских и административних такси су такође повећани за 1.500 КМ, имајући у виду остварење ових трошкова у 2024. години.

##### 6. Расходи камата

Ови трошкови су планирани у износу од 109,50 КМ, колико износи трошак камата за 2024. годину, из плана отплате дугорочног кредита, прибављеног ради финансирања изградње пословног објекта Регулаторне комисије. Планирано смањење овог трошка износи 98,86%.

### *Б. ИНВЕСТИЦИОНА УЛАГАЊА*

Исказани износ инвестиционих улагања збирно обухвата сервисирање главнице одобреног дугорочног кредита, прибављеног ради финансирања изградње пословне зграде Регулаторне комисије, набавку опреме и нематеријалних средстава, тј. лиценци и софтвера.

##### 1. Нематеријална средства

Улагања у нематеријална средства су планирана у истом износу као у 2024. години, на основу потписаних уговора са добављачима нематеријалних средстава, након спроведених поступака јавних набавки. У питању је одржавање софтверских лиценци у локалној рачунарској мрежи Регулаторне комисије и одржавање лиценце за рад система за електронско управљање документацијом (еДМС) у Регулаторној комисији.

##### 2. Опрема

У односу на претходне године, у 2025. години је планиранo занављање рачунарске опреме и остале опреме, у вези соларне електране која је инсталирана на крову пословне зграде Регулаторне комисије 2014. године.

##### 3. Дио ануитета који се односи на главницу кредита

На сервисирање главнице кредита, којим је финансирана изградња нове пословне зграде Регулаторне комисије у 2025. години, односи се износ од 22.034 КМ, како је предвиђено планом отплате дугорочног кредита, што је за 91,40% мање него у 2024. години.

Поред наведеног, у књиговодственим евиденцијама Регулаторне комисије евидентирају се приходи и расходи по основу накнаде за коришћење електронског регистра гаранција о поријеклу електричне енергије, у једнаком износима, а који нису дио буџета Регулаторне комисије.

Наиме, одредбом члана 22. став 2. Закона о обновљивим изворима енергије, прописано је да Регулаторна комисија, уз сагласност Владе Републике Српске, може приступити релевантним међународним тијелима за издавање гаранција о поријеклу или приступити регионалним удружењима у Енергетској заједници, те извршити набавку опреме и корисничких програма неопходних за чланство у тим тијелима, а одредбом става 3. истог члана је прописано да се средства у ту сврху обезбјеђују из накнаде за обновљиве изворе.

На основу ове одредбе, Влада Републике Српске је дала Сагласност на одлуку Регулаторне комисије о закључивању уговора за имплементацију и одржавање Регистра гаранција о поријеклу електричне енергије и учешће у регионалном систему издавања гаранција о поријеклу. Регулаторна комисија је, на основу поменуте Сагласности, закључила уговор о коришћењу електронског регистра гаранција о поријеклу електричне енергије, успостављеног за чланице Енергетске заједнице са компанијом GREXEL Systems OY.

Оператор система подстицаја прикупља средства по основу накнаде за подстицање производње електричне енергије из обновљивих извора на посебном рачуну, из којих се обезбјеђују и средстава за функционисање система издавања гаранција о поријеклу, те их уплаћује на жиро рачун Регулаторне комисије, а Регулаторна комисија потом средства уплаћује поменутој компанији GREXEL Systems OY.

Предсједник

Владислав Владичић