**РЕПУБЛИКА СРПСКА**

**ВЛАДА**

**ПРИЈЕДЛОГ**

**(по хитном поступку)**

**ЗАКОН**

**О ПЛАТАМА ЗАПОСЛЕНИХ У МИНИСТАРСТВУ УНУТРАШЊИХ ПОСЛОВА РЕПУБЛИКЕ СРПСКЕ**

**Бања Лука, март 2025. године**

**Приједлог**

**(по хитном поступку)**

**ЗАКОН**

**О ПЛАТАМА ЗАПОСЛЕНИХ У МИНИСТАРСТВУ УНУТРАШЊИХ ПОСЛОВА РЕПУБЛИКЕ СРПСКЕ**

Члан 1.

Овим законом уређује се начин утврђивања плата и других накнада полицијских службеника, државних службеника и намјештеника запослених у Министарству унутрашњих послова (у даљем тексту: запослени).

Члан 2.

(1) Плата запослених састоји се од основне плате, увећања плате и накнада прописаних овим законом.

(2) Плата из става 1. овог члана представља бруто плату.

(3) У свим елементима који чине плату из става 1. овог члана садржани су порез на доходак и доприноси.

Члан 3.

(1) Право на плату остварује се даном ступања на рад.

(2) Право на плату престаје даном престанка радног односа.

Члан 4**.**

http://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

(1) Запослени имају право на плату у складу са одредбама овог закона.

(2) Плата се исплаћује у текућем мјесецу за претходни мјесец у складу са мјесечним планом потрошње буџета Републике Српске (у даљем тексту: буџет).

(3) Средства за плате обезбјеђују се у буџету.

Члан 5.

(1) Основна плата обрачунава се мјесечно за пуно радно вријеме према радном мјесту на које је запослени распоређен и одговарајућој платној групи.

(2) Основна плата из става 1. овог члана је производ цијене рада као израза вриједности за најједноставнији рад и коефицијента утврђеног према платној групи.

(3) Увећање основне плате за сваку навршену годину стажа осигурања износи:

1) до навршених 25 година 0,3%,

2) након навршених 25 година свака наредна година 0,5%.

(4) Основна плата из става 2. овог члана може да садржи и варијабилни дио, који се односи на умањење у износу до 10% или увећање у износу до 10% основне плате, у зависности од постигнутих резултата у раду, у складу са буџетом организационе јединице Министарства унутрашњих послова (у даљем тексту: Министарство).

(5) Полицајцу специјалисти у Специјалној антитерористичкој јединици, са средњом стручном спремом, припада додатна накнада у износу од 10% основне плате.

(6) Министар унутрашњих послова (у даљем тексту: министар) доноси подзаконски акт којим се прописују поступак и начин обрачуна варијабилног дијела основне плате из става 4. овог члана.

Члан 6.

(1) Цијена рада је израз вриједности за најједноставнији рад и основ за обрачун основне плате.

(2) Влада Републике Српске (у даљем тексту: Влада) у току израде буџета сваке године са представницима репрезентативног гранског синдиката води преговоре о цијени рада за наредну годину.

(3) Акт о цијени рада потписује предсједник Владе и предсједник репрезентативног гранског синдиката.

(4) Акт из става 3. овог члана објављује се у „Службеном гласнику Републике Српске“.

Члан 7.

(1) Полицијским службеницима припада право на додатну накнаду за тежину, природу посла и посебне услове рада у висини од 30% основне плате из члана [5](http://www.podaci.net/_verzija33/rezultati.php#clan60000005). став 2. овог закона.

(2) Накнада за топли оброк и регрес урачунате су у основну плату из члана [5](http://www.podaci.net/_verzija33/rezultati.php#clan60000005). став 2. овог закона и не могу се посебно исказивати.

Члан 8.

(1) Начин обрачуна и исплате плата јединствени су за запослене, а зависе од радног мјеста на које је запослени распоређен и одговарајуће платне групе.

(2) Ако се у једном од квартала не остварује буџет у планираном обиму, плате запослених умањују се до висине процента мање остварених прихода буџета.

(3) Одлуку о проценту умањења плате доноси Влада, на приједлог Министарства финансија.

Члан 9.

(1) Пуно радно вријеме запослених је 40 часова седмично.

(2) Уколико запослени ради са непуним радним временом, у складу са посебним законом или другим прописима, основна мјесечна плата одредиће се сразмјерно времену проведеном на раду.

Члан 10.

Коефицијенти за обрачун основне плате из члана 5. став 2. овог закона за полицијске службенике, у зависности од послова и задатака које обављају, износе:

|  |  |  |
| --- | --- | --- |
| I платна група |  |  |
| 1. директор полиције | ВСС | 58,29 |
| II платна група   1. замјеник директора полиције | ВСС | 55,43 |
| III платна група |  |  |
| 1. помоћник директора полиције | ВСС | 53,46 |
| IV платна група |  |  |
| 1. начелник управе | ВСС | 52,46 |
| V платна група |  |  |
| 1. начелник Службе 2. командант Специјалне антитерористичке јединице 3. начелник Управе за полицијско образовање | ВСС  ВСС  ВСС | 50,53 |
| VI платна група |  |  |
| 1. начелник Центра за обуку | ВСС | 48,88 |
| 1. начелник полицијске управе I категорије 2. командант Жандармерије | ВСС  ВСС |  |
| VII платна група |  |  |
| 1. замјеник начелника управе 2. начелник полицијске управе II категорије | ВСС  ВСС | 46,85 |
| VIII платна група |  |  |
| 1. замјеник начелника Управе за полицијско образовање 2. замјеник команданта Специјалне антитерористичке јединице 3. начелник полицијске управе III категорије | ВСС  ВСС  ВСС | 44,81 |
| IX платна група |  |  |
| 1. предсједник Полицијског одбора | ВСС | 42,61 |
| 1. члан Полицијског одбора | ВСС |
| 1. стручни савјетник 2. замјеник начелника Центра за обуку 3. замјеник начелника полицијске управе I категорије 4. замјеник команданта Жандармерије | ВСС  ВСС  ВСС  ВСС  ВСС |
| X платна група |  |  |
| 1. начелник јединице у МУП-у у сједишту 2. помоћник команданта Специјалне антитерористичке јединице 3. замјеник начелника полицијске управе II категорије 4. помоћник начелника Управе за ваздухопловство | ВСС  ВСС  ВСС  ВСС | 40,52 |
| ХI платна група |  |  |
| 1. помоћник начелника полицијске управе I категорије 2. замјеник начелника полицијске управе III категорије | ВСС  ВСС | 38,49 |
| XII платна група   1. помоћник команданта Жандармерије 2. начелник сектора у полицијској управи I категорије 3. помоћник начелника полицијске управе II категорије   XIII платна група   1. начелник дежурног оперативног центра | ВСС  ВСС  ВСС  ВСС | 37,11 |
| 1. начелник oдјељења у МУП-у у сједишту | ВСС | 36,12 |
| 1. главни инспектор у МУП-у у сједишту | ВСС |
| 1. начелник сектора у полицијској управи II категорије | ВСС |
| 1. командир тима у Специјалној антитерористичкој јединици 2. командир тима у Центру за обуку 3. начелник одјељења у полицијској управи III категорије | ВСС  ВСС |
| XIV платна група |  |  |
| 1. инспектор у Специјалној антитерористичкој јединици 2. инспектор специјалиста – I пратилац личности 3. инспектор у Центру за обуку | ВСС  ВСС  ВСС | 33,70 |
| XV платна група |  |  |
| 1. руководилац лабораторије у   Криминалистичко-техничком центру | ВСС |  |
| 1. начелник одјељења у полицијској управи 2. руководилац тима у МУП-у у сједишту | ВСС 32,82  ВСС |
| XVI платна група |  |  |
| 1. командир Јединице жандармерије | ВСС | 32,33 |
| XVII платна група |  |  |
| 1. инспектор у МУП-у у сједишту 2. инспектор специјалиста – II пратилац личности | ВСС  ВСС | 30,84 |
| 1. командир полицијске станице I и II категорије 2. командир Полицијске станице за интервенције | ВСС  ВСС |
| 1. вјештак за криминалистичко-техничка испитивања | ВСС |
| 1. замјеник командира Јединице жандармерије | ВСС |
| XVIII платна група |  |  |
| 1. командир полицијске станице III и IV категорије | ВСС | 30,07 |
| XIX платна група |  |  |
| 1. замјеник командира полицијске станице I и II категорије | ВСС | 29,74 |
| 1. руководилац смјене у дежурном оперативном центру | ВСС |
| 1. руководилац оперативног дежурства у полицијској управи 2. инспектор у сектору полиције у полицијској управи 3. замјеник командира Полицијске станице за интервенције 4. шеф одсјека у полицијској управи | ВСС  ВСС  ВСС  ВСС |
| XX платна група |  |  |
| 1. замјеник командира полицијске станице III и IV категорије 2. пилот хеликоптера | ВСС | 28,64 |
| XXI платна група |  |  |
| 1. вођа групе у Специјалној антитерористичкој јединици   XXII платна група   1. инспектор – I пратилац личности | ВШС  ВСС | 30,73  27,71 |
| 1. инспектор у полицијској управи у сједишту 2. вођа тима у Жандармерији | ВСС  ВШС |
| XXIII платна група |  |  |
| 1. шеф смјене оперативног дежурства у полицијској управи | ВСС |  |
| 1. инспектор у полицијској станици 2. помоћник командира полицијске станице I категорије у полицијској управи I категорије | ВСС  ВСС | 26,61 |
| XXIV платна група |  |  |
| 1. полицајац специјалиста у Специјалној антитерористичкој јединици | ССС | 26,94 |
| XXV платна група |  |  |
| 1. оперативни дежурни у дежурном оперативном центру | ВШС | 25,40 |
| 1. инспектор у МУП-у у сједишту | ВШС |
| XXVI платна група |  |  |
| 1. инспектор – II пратилац личности | ВШС | 24,90 |
| 1. командир станичног одјељења полиције | ВШС |
| 1. вођа сектора I категорије | ВШС |
| XXVII платна група   |  |  |  | | --- | --- | --- | | 1. полицајац специјалиста за заштиту личности | ССС | 24,90 | | ССС | 24,90 |
| XXVIII платна група |  |  |
| 1. вођа тима у Јединици жандармерије | ССС | 24,52 |
|  |  |
| 1. вођа групе у Јединици жандармерије | ССС |
| XXIX платна група |  |  |
| 1. шеф смјене у полицијској станици и јединици полиције | ВШС  ВШС | 24,35 |
| 1. оперативни дежурни у полицијској управи |
| XXX платна група |  |  |
| 1. полицајац у Јединици жандармерије 2. криминалистички полицајац у Јединици за посебне послове | ССС  ССС | 24,35 |
| XXXI платна група |  |  |
| 1. инспектор у полицијској управи у сједишту и полицијској станици | ВШС | 23,91 |
| XXXII платна група |  |  |
| 1. криминалистички полицајац у МУП-у у сједишту   ХХХIII платна група   1. полицајац – руковалац МТС – везиста у Јединици жандармерије 2. криминалистички техничар у полицијској управи и полицијској станици | ССС      ССС  ССС | 23,74  22,37 |
| XXXIV платна група |  |  |
| 1. криминалистички техничар – фотограф у Криминалистичко-техничком центру 2. криминалистички техничар – лаборант у Криминалистичко-техничком центру | ССС  ССС | 21,55 |
| 1. полицајац за обезбјеђење Специјалне антитерористичке јединице – дежурни полицајац | ССС |
| 1. криминалистички полицајац у полицијској управи и полицијској станици | ССС |
| 1. полицајац – ПДЗ техничар у МУП-у у сједишту и полицијској управи | ССС |
| 1. шеф смјене у полицијској станици | ССС |
| 1. вођа сектора у полицијској станици | ССС |
| 1. вођа саобраћајног сектора у полицијској станици | ССС |
| 1. полицајац у МУП-у у сједишту 2. полицајац у Полицијској станици за интервенције | ССС  ССС |
| XXXV платна група |  |  |
| 1. полицајац у полицијској управи и полицијској станици | ССС | 20,61. |

Члан 11.

Коефицијенти за обрачун основне плате из члана 5. став 2. овог закона за државне службенике, у зависности од послова и задатака које обављају, износе:

|  |  |  |
| --- | --- | --- |
| I платна група |  |  |
| 1. начелник Службе министра | ВСС | 50,53 |
| 1. начелник управе | ВСС |
| II платна група |  |  |
| 1. замјеник начелника управе | ВСС | 44,81 |
| III платна група |  |  |
| 1. стручни савјетник | ВСС | 42,61 |
| IV платна група |  |  |
| 1. начелник Јединице 2. помоћник начелника Управе за ваздухопловство   V платна група   1. начелник одјељења у МУП-у у сједишту 2. секретар Школе | ВСС  ВСС  ВСС | 40,52  35,02 |
| VI платна група |  |  |
| 1. руководилац одсјека у МУП-у у сједишту 2. виши стручни сарадник – главни инжењер   у МУП-у у сједишту   1. виши стручни сарадник – координатор у МУП-у у сједишту 2. инспектор – координатор у МУП-у у сједишту | ВСС  ВСС  ВСС | 31,83 |
| 1. начелник одјељења у полицијској управи I и II категорије | ВСС |
| VII платна група |  |  |
| 1. начелник одјељења у полицијској управи III категорије | ВСС | 30,84 |
| VIII платна група |  |  |
| 1. руководилац одсјека у полицијској управи 2. виши стручни сарадник – главни инжењер у полицијској управи | ВСС  ВСС | 29,74 |
| 1. руководилац писарнице и архиве у полицијској управи | ВСС |
| 1. руководилац одсјека у полицијској станици | ВСС |
| 1. руководилац групе и послови оружја у полицијској станици | ВСС |
| 1. руководилац групе и послови путних исправа и оружја у полицијској станици | ВСС |
| IX платна група |  |  |
| 1. инспектор у МУП-у у сједишту | ВСС | 28,64 |
| 1. виши стручни сарадник у МУП-у у сједишту | ВСС |
| X платна група |  |  |
| 1. виши стручни сарадник у полицијској управи | ВСС | 26,61 |
| XI платна група |  |  |
| 1. стручни сарадник за послове путних исправа и оружја – руководилац у полицијској станици | ВШС | 22,87 |
| XII платна група |  |  |
| 1. стручни сарадник у МУП-у у сједишту | ВШС | 21,88 |
| XIII платна група |  |  |
| 1. стручни сарадник – руководилац у полицијској управи | ВШС | 20,61 |
| 1. стручни сарадник у полицијској управи | ВШС |
| XIV платна група |  |  |
| 1. стручни сарадник – техничар | ССС | 19,28 |
| XV платна група   1. стручни сарадник за депешни систем и техничку подршку | ССС | 18,88 |
| XVI платна група |  |  |
| 1. стручни сарадник у МУП-у у сједишту | ССС | 17,79 |
| 1. стручни сарадник за издавање личних докумената и регистрацију моторних возила | ССС |
| XVII платна група |  |  |
| 1. стручни сарадник у полицијској управи | ССС | 16,40. |

Члан 12.

Коефицијенти за обрачун основне плате из члана 5. став 2. овог закона за намјештенике, у зависности од послова и задатака које обављају, износе:

|  |  |  |
| --- | --- | --- |
| I платна група |  |  |
| 1. шеф Кабинета министра   II платна група | ВСС | 43,88  42,61 |
| 1. савјетник министра | ВСС |
| III платна група |  |  |
| 1. шеф Бироа за представке грађана | ВСС | 36,12 |
| IV платна група |  |  |
| 1. члан Бироа за представке грађана | ВСС | 30,84 |
| V платна група |  |  |
| 1. наставник у Полицијској академији | ВСС | 28,64 |
| 1. виши стручни сарадник у МУП-у у сједишту 2. психолог 3. пилот хеликоптера 4. главни инжењер за ваздухопловну технику 5. инжењер за ваздухопловну технику | ВСС  ВСС  ВСС  ВСС  ВСС |
| VI платна група |  |  |
| 1. Преводилац   VII платна група | ВСС | 27,60 |
|  |
| 1. библиотекар | ВСС | 25,56 |
| 1. лектор | ВСС |
| VIII платна група |  |  |
| 1. секретар – координатор министра | ССС | 20,78 |
| IX платна група |  |  |
| 1. радно мјесто са ВКВ стручном спремом | ВКВ | 18,30 |
| X платна група |  |  |
| 1. стручни сарадник у МУП-у у сједишту | ССС | 17,79 |
| 1. медицински техничар | ССС |
| 1. технички секретар у МУП-у у сједишту | ССС |
| 1. технички секретар у полицијској управи у сједишту 2. ваздухопловни техничар | ССС  ССС |
| XI платна група |  |  |
| 1. технички секретар у полицијској станици | ССС | 16,40 |
| 1. магациoнер | ССС |
| 1. благајник 2. ваздухопловни механичар | ССС |
| XII платна група |  |  |
| 1. помоћни радник | ССС | 15,36 |
| 1. радник на одржавању | ССС |
| XIII платна група |  |  |
| 1. радно мјесто са КВ стручном спремом | КВ | 14.15 |
| XIV платна група |  |  |
| 1. радно мјесто са НСС | НСС | 12,98 |

Члан 13.

Запослени имају право на накнаду плате у пуном износу за вријеме коришћења: годишњег одмора, плаћеног одсуства, републичких празника, привремене спријечености за рад због повреде на раду или професионалне болести, као и за вријеме прекида рада због пропуста послодавца да предузме одговарајуће мјере заштите на раду, утврђеног законом којим се уређују радни односи и Посебним колективним уговором за запослене у области унутрашњих послова Републике Српске (у даљем тексту: Посебан колективни уговор).

Члан 14.

Основна плата приправника са високом, вишом или средњом стручном спремом утврђује се у износу од 80% основне плате платне групе одговарајуће стручне спреме утврђене у чл. 10, 11. и 12. овог закона.

Члан 15.

Запослени остварују право на накнаду плате за вријеме привремене спријечености за рад због болести, у складу са прописима о здравственој заштити.

Члан 16.

(1) Запослени остварују право на увећање плате по основу рада ноћу и у дане републичких празника и другим данима када се по закону не ради, а висина увећања по овим основама одређује се Посебним колективним уговором.

(2) Посебни колективни уговор из става 1. овог члана закључују репрезентативни грански синдикат из члана 6. став 3. овог закона и министар по овлашћењу Владе.

Члан 17.

(1) Запослени који по налогу руководиоца раде дуже од пуног радног времена, за сваки сат прековременог радног времена имају право на један сат компензујућег радног времена.

(2) Вријеме из става 1. овог члана прерачунава се тромјесечно у слободне дане и сате, које запослени треба да искористе најкасније у року од шест мјесеци.

Члан 18.

http://www.podaci.net/_verzija33/img/prazno.gif

Запослени имају право на отпремнину, у складу са одредбама Посебног колективног уговора, приликом одласка у пензију и у случају ако се из економских, организационих и технолошких разлога укаже потреба за престанком рада запосленог.

Члан 19**.**

Запослени имају право на накнаду трошкова превоза приликом доласка на посао и повратка са посла, у складу са одредбама Посебног колективног уговора.

Члан 20.

Запослени имају право на накнаде за повећање трошкова боравка за вријеме рада на терену и самачки смјештај, а висина накнаде одређује се Посебним колективним уговором.

Члан 21.

(1) Запослени имају право на:

1) јубиларну награду,

2) једнократну новчану накнаду за посебне резултате у раду,

3) новчану накнаду приликом рођења дјетета,

4) новчану помоћ у случају инвалидности и дуготрајне болести,

5) новчану помоћ породици у случају смрти радника,

6) новчану помоћ у случају смрти члана уже породице,

7) помоћ у случају елементарних непогода или пожара у стану радника,

8) накнаду по основу обављања функције предсједника или повјереника репрезентативне синдикалне организације или подружнице.

(2) Висина накнаде из става 1. овог члана одређује се Посебним колективним уговором.

(3) Изузетно од става 1. овог члана, запосленима се одлуком Владе може исплатити накнада за рад за послове који нису у опису његовог радног мјеста.

(4) У случају смрти радника, ексхумације погинулих припадника Министарства и изградње надгробних споменика, породици радника Министарства који је изгубио живот приликом обављања службене дужности исплаћује се помоћ у висини која се одређује Посебним колективним уговором.

Члан 22.

Запослени који су у радном односу на неодређено вријеме имају право на пензијски допринос за добровољно пензијско осигурање у складу са прописима којима се уређује област добровољних пензијских фондова и пензијских планова, а чију висину утврђује Влада посебном одлуком.

Члан 23.

У року од 30 дана од дана ступања на снагу овог закона министар ће донијети подзаконски акт којим се прописује поступак и начин обрачуна варијабилног дијела основне плате.

Члан 24.

У року од 30 дана од дана ступања на снагу овог закона ускладиће се сви подзаконски акти којим су уређује обрачун и исплата плата и других накнада запослених са одредбама овог закона.

Члан 25.

Ступањем на снагу овог закона престаје да важи Закон о платама запослених у Министарству унутрашњих послова Републике Српске („Службени гласник Републике Српске“, бр. 66/18, 36/19, 105/19, 49/21, 119/21, 68/22 и 132/22).

Члан 26.

Овај закон се објављује у „Службеном гласнику Републике Српске“, а ступа на снагу 1. априла 2025. године.

Број: ПРЕДСЈЕДНИК

Датум: НАРОДНЕ СКУПШТИНЕ

Ненад Стевандић

**ОБРАЗЛОЖЕЊЕ**

**ПРИЈЕДЛОГА ЗАКОНА О ПЛАТАМА ЗАПОСЛЕНИХ У МИНИСТАРСТВУ УНУТРАШЊИХ ПОСЛОВА РЕПУБЛИКЕ СРПСКЕ**

**(по хитном поступку)**

**I УСТАВНИ ОСНОВ**

Уставни основ за доношење Закона о платама запослених у Министарству унутрашњих послова Републике Српске садржан је у члану 39. став 5. Устава Републике Српске, којим је прописано да свако по основу рада има право на зараду, у складу са законом и колективним уговором, у Амандману XXXII на члан 68. тачка 17. Устава Републике Српске, којим је прописано да Република уређује и обезбјеђује финансирање остваривања права и дужности Републике и у члану 70. став 1. тачка 2. Устава, којим је прописано да Народна скупштина доноси законе, друге прописе и опште акте.

**II УСКЛАЂЕНОСТ СА УСТАВОМ, ПРАВНИМ СИСТЕМОМ И ПРАВИЛИМА НОРМАТИВНОПРАВНЕ ТЕХНИКЕ**

Према Мишљењу Републичког секретаријата за законодавство број: 22.02-020-791/25 од 7. марта 2025. године, уставни основ за доношење овог закона садржан је у члану 39. став 5. Устава Републике Српске, према којем свако по основу рада има право на зараду, у складу са законом и колективним уговором, у Амандману XXXII тачка 17) на члан 68. Устава Републике Српске, којим је прописано да Република уређује и обезбјеђује финансирање остваривања права и дужности Републике и у члану 70. став 1. тачка 2. Устава Републике Српске, којим је прописано да Народна скупштина доноси законе, друге прописе и опште акте.

Овим законом уређује се начин утврђивања плата и других накнада полицијских службеника, државних службеника и намјештеника запослених у Министарству унутрашњих послова.

Обрађивач овог закона, у складу са чланом 41. став 1. т. 5) и 6) Правила за израду закона и других прописа Републике Српске („Службени гласник Републике Српске“, број 24/14), навео је разлоге за доношење овог закона, као и разлоге за доношење по хитном поступку. С тим у вези наводи се да је основни разлог за доношење овог закона увећање платних коефицијената за запослене у Министарству унутрашњих послова, а у циљу побољшања њиховог материјалног положаја. Платни коефицијенти се у складу са одредбама овог закона увећавају у проценту од 10% за све запослене у Министарству унутрашњих послова.

Поред тога, полицијским службеницима Министарства унутрашњих послова се овим законом утврђује право на накнада за тежину, природу посла и посебне услове рада у висини од 30% од основне плате. Предметна накнада се уводи с обзиром на обавезу полицијских службеника да раде у посебним условима када су такви услови неопходни за извршење послова и задатака Министарства унутрашњих послова.

Обрађивач наводи да је закон потребно донијети по хитном поступку, сходно члану 213. Пословника Народне скупштине Републике Српске („Службени гласник Републике Српске“, број 66/20), јер се предложеним рјешењима мијењају коефицијенти што ће довести до повећања личних примања запослених у Министарству унутрашњих послова, а то је свакако мјера која је од општег интереса за Републику Српску.

Будући да постоји уставни основ за доношење овог закона, да је усаглашен са правним системом Републике Српске и Правилима за израду закона и других прописа Републике Српске, мишљење Републичког секретаријата за законодавство је да се Приједлог законa о платама запослених у Министарству унутрашњих послова Републике Српске (по хитном поступку) може упутити Влади на разматрање.

**III УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

Према Мишљењу Министарствa за европске интеграције и међународну сарадњу број: 17.03-020-793/25 од 7. марта 2025. године, a након увида у прописе Европске уније и анализе текста Приједлога закона о платама запослених у Mинистарству унутрашњих послова Републике Српске (по хитном поступку), нису установљени извори права ЕУ који су релевантни за предмет уређивања достављеног приједлога. Због тога у Изјави о усклађености стоји оцјена „Непримјењиво“.

**IV РАЗЛОЗИ ЗА ДОНОШЕЊЕ ЗАКОНА**

 Разлог за доношење овог закона је увећање платних коефицијената за запослене у Министарству унутрашњих послова Републике Српске, а у циљу побољшања материјалног положаја запослених.

Поред тога, полицијским службеницима се овим законом утврђује накнада за тежину, природу посла и посебне услове рада, с обзиром на обавезу полицијских службеника да раде у посебним условима када су такви услови неопходни за извршење послова и задатака Министарства, што подразумијева рад по ванредном распореду, рад у смјенама, рад суботом, недјељом, рад ноћу и рад на појединим локацијама.

Платни коефицијенти се увећавају у проценту од 10% за све запослене у Министарству унутрашњих послова, а поред тога за полицијске службенике утврђује се и накнада у износу од 30% основне плате за тежину, природу посла и посебне услове рада.

Наиме, у складу са важећим Законом о платама запослених у Министарству унутрашњих послова Републике Српске накнада за тежину, природу посла и посебне услове рада урачуната је у основну плату и не може се посебно исказивати, док се накнада за рад ноћу обрачунава у складу са Посебним колективним уговором за запослене у области унутрашњих послова Републике Српске.

Овим законом полицијским службеницима се утврђује накнада за тежину, природу посла и посебне услове рада у износу од 30% основне плате, што ће додатно повећати лична примања полицијских службеника.

Доношење овог закона представља једну од мјера Владе Републике Српске које доприносе привредном расту и повећању плата радника, као и побољшању економско-социјалног положаја запослених у Министарству унутрашњих послова.

Измјене садржане у овом закону у односу на важећи Закон о платама запослених у Министарству унутрашњих послова Републике Српске се односе на преко 50% одредаба закона, а имајући у виду да је Закон већ шест пута мијењан и допуњаван, предложено је доношење новог закона умјесто закона о измјенама и допунама, с тим да су остале одредбе Закона који је на снази идентичне одредбама предложеног Закона.

**V РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Чланом 213. Пословника Народне скупштине Републике Српске („Службени гласник Републике Српске“, број 66/20) дата је могућност, изузетно, за доношење закона по хитном поступку у случају када се законом уређују питања и односи настали усљед околности које нису могле да се предвиде, а недоношење закона по хитном поступку би могло проузроковати штетне посљедице по живот и здравље људи, безбједност Републике и рад органа и организација, и ако је то у општем интересу.

Предложеним законом мијењају се коефицијенти што резултира повећањем личног примања сваког запосленог у Министарству унутрашњих послова што се може цијенити као мјера која је од општег интереса за Републику Српску.

Из горе наведених разлога, овај закон је неопходно донијети у што краћем року, а то подразумијева његово доношење по хитном поступку.

**VI ОБРАЗЛОЖЕЊЕ ПРЕДЛОЖЕНИХ РЈЕШЕЊА**

Чланом 1. прописан је предмет Закона.

Чланом 2. прописано је да се плата састоји од основне плате, увећања на плату и накнада прописаних овим законом и доприноса, те да је бруто плата увећана за доприносе, као и да је у свим елементима који чине плату садржан порез.

Чланом 3. прописано је да се право на плату остварује од дана ступања на рад, те да право на плату престаје даном престанка радног односа.

Чланом 4. прописано је да запослени има право на мјесечну плату, те да се средства за плату обезбјеђују у буџету.

Чланом 5. прописано је да се основна плата обрачунава мјесечно за пуно радно вријеме, те да је она производ цијене рада, као израза вриједности за најједноставнији рад и коефицијента утврђеног према платној групи, као и да се основна плата увећава по основу радног стажа и то до навршених 25 година 0,3%, а након навршених 25 година стажа за сваку наредну годину 0,5%.

Чланом 6. прописан је начин утврђивања цијене рада, као и да акт о цијени рада потписују предсједник Владе Републике Српске и репрезентативног гранског синдиката.

Чланом 7. прописано је да полицијским службеницима припада право на додатну накнаду за тежину, природу посла и посебне услове рада у висини од 30% основне плате из, те да су накнада за топли оброк и регрес урачунате су у основну плату из члана 5. став 2. овог закона и не могу се посебно исказивати.

Чланом 8. прописан је начин обрачуна и исплате плате.

Чланом 9. прописано је да пуно радно вријеме запослених износи 40 часова седмично, те начин одређивања основне мјесечне плате, уколико запослени ради са непуним радним временом.

Чланом 10. прописани су коефицијенти за обрачун основне плате за полицијске службенике у зависности од послова и задатака које обављају.

Чланом 11. прописани су коефицијенти за обрачун основне плате за државне службенике у зависности од послова и задатака које обављају.

Чланом 12. прописани су коефицијенти за обрачун основне плате за намјештенике у зависности од послова и задатака које обављају.

Чланом 13. прописано је да запослени имају право на накнаду плате у пуном износу за вријеме коришћења годишњег одмора, плаћеног одсуства, републичких празника и слично, као и за вријеме прекида рада због пропуста послодавца да предузме одговарајуће мјере заштите на раду.

Чланом 14. прописан је начин обрачуна основне плате приправника са високом, вишом или средњом стручном спремом.

Чланом 15. прописано је да запослени остварује право на накнаду плате за вријеме привремене спријечености за рад због болести у складу са прописима о здравственој заштити.

Чланом 16. прописано је да запослени остварују право на увећање плате по основу рада ноћу и у дане републичких празника и другим данима када се по закону не ради, а висина увећања по овим основама одређује се Посебним колективним уговором, те да Посебни колективни уговор закључују репрезентативни грански синдикат и министар по овлашћењу Владе.

Чланом 17. прописано је да запослени имају право на коришћење слободних сати за сваки сат који по налогу руководиоца раде дуже од пуног радног времена (прековремени рад), те начин прерачунавања прековременог рада и рок за његово коришћење.

Чланом 18. прописано је да запослени имају право на отпремнину при одласку у пензију и у случају ако се из економских, организационих и других разлога укаже потреба за престанком рада запосленог.

Чланом 19. прописано је да запослени имају право на накнаду трошкова превоза.

Чланом 20. прописано је да запослени имају право на накнаде за повећање трошкова боравка за вријеме рада на терену и самачки смјештај.

Чланом 21. прописане су остале накнаде за запослене.

Чланом 22. прописано је да запослени на неодређено вријеме имају право на пензијски допринос за добровољно пензијско осигурање у складу са прописима којима се уређује област добровољних пензијских фондова и пензијских планова, а чију висину утврђује Влада посебном одлуком.

Чланом 23. прописан је рок за доношење подзаконског акта којим ће се прописати поступак и начин обрачуна варијабилног дијела основне плате.

Чланом 24. прописан је рок за усклађивање подзаконских аката којима су регулисани обрачун и исплата плата и других накнада за запослене.

Чланом 25. прописано је да ступањем на снагу овог закона престаје да важи Закон о платама запослених у Министарству унутрашњих послова Републике Српске („Службени гласник Републике Српске“, бр. 66/18, 36/19, 105/19, 49/21, 119/21, 68/22 и 132/22).

Чланом 26. прописано је ступање на снагу овог закона.

**VII РАЗЛОЗИ ЗА СТУПАЊЕ НА СНАГУ ЗАКОНА ПРИЈЕ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРПСКЕ“**

Чланом 109. Устава Републике Српске прописано је да закони, други прописи и општи акти ступају на снагу најраније осмог дана од дана објављивања, осим ако из нарочито оправданих разлога није предвиђено да раније ступе на снагу.

Предложеним законом мијењају се платни коефицијенти што резултира повећањем личног примања сваког запосленог у Министарству унутрашњих послова, те је прописано да Закон ступа на снагу 1. априла 2025. године, што представља нарочито оправдане разлоге за ступање овог закона на снагу прије осмог дана од дана објављивања

**VIII ПРОЦЈЕНА УТИЦАЈА ЗАКОНА, ДРУГИХ ПРОПИСА И ОПШТИХ АКАТА**

**НА УВОЂЕЊЕ НОВИХ, ИЗМЈЕНУ ИЛИ УКИДАЊЕ ПОСТОЈЕЋИХ**

**ФОРМАЛНОСТИ КОЈЕ ОПТЕРЕЋУЈУ ПРИВРЕДНО ПОСЛОВАЊЕ**

У складу са Одлуком о процјени утицаја прописа („Службени гласник Републике Српске“, број 8/23), не врши се процјена утицаја прописа на приједлоге закона по хитном поступку.

**IX ФИНАНСИЈСКА СРЕДСТВА И ЕКОНОМСКА ОПРАВДАНОСТ ДОНОШЕЊА ЗАКОНА**

За спровођење овог закона потребна су додатна средства из буџета Републике Српске у износу од 58.000.000 КМ.